Shajad
టి20ల్లో కోహ్లీని అధిగమించిన షాజాద్‌
న్యూఢిల్లీ: అప్ఘనిస్థాన్‌కు చెందిన ఆటగాడు మహ్మద్‌ షాజాద్‌ అరుదైన రికార్డును అందు కున్నాడు. అంతే కాదు,టి20ల్లో టీమిండియా కెప్టెన్‌ కోహ్లీ సాధించిన పరుగులను అధిగమించాడు.అప్ఘనిస్థాన్‌-ఐర్లాండ్‌ మధ్య టి20 సిరీస్‌లో భాగంగా జరిగిన చివరి మ్యాచ్‌లో అప్ఘాన్‌కు చెందిన షాజాద్‌ 62 బంతుల్లో 72 పరుగులు చేశాడు.దీంతో టి20ల్లో అత్యధిక పరుగులు సాధించిన నాలుగవ ఆటగాడిగా షాజాద్‌ రికార్డు నెల కొల్పాడు.నాలుగవ స్థానంలో ఉన్న కోహ్లీని షాజాద్‌ అయిదవ స్థానానికి నెట్టాడు.ప్రస్తుతం కోహ్లీ 1,709 పరుగులతో అయిదవ స్థానంలో ఉన్నాడు.మొత్తం 58 మ్యాచ్‌ల ద్వారా షాజాద్‌ ఈ అరుదైన ఘనతను అందుకున్నాడు.అయితే కోహ్లీ 48 మ్యాచ్‌ల్లో 44 ఇన్నింగ్స్‌ల ద్వారా 1,709 పరుగులు సాధించాడు.న్యూజిలాండ్‌ ఆటగాడు మెక్‌కెల్లమ్‌ 2,140 పరుగులతో అగ్రస్థానంలో ఉన్నాడు. ఆ తరువాతి స్థానాల్లో శ్రీలంకకు చెందిన దిల్షాన్‌ 1,889 పరుగులు,న్యూజిలాండ్‌కు చెందిన గుప్టిల్‌ 1,806 పరుగులతో ఉన్నారు.మూడు మ్యాచ్‌ల సిరీస్‌లో భాగంగా జరిగిన చివరి మ్యాచ్‌లో ఐర్లాండ్‌పై అప్ఘనిస్థాన్‌ 28 పరుగుల తేడాతో విజయం సాధించి 3-0తో సిరీస్‌ను సాధించింది.